
S K R A Ć E N I  Z A P I S N I K
od 28. studenoga 2020. godine

sa 29. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/20-01/01, URBROJ: 2137/22-20-5, od 24. studenoga 2020. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Nenad Lukić, član Općinskoga vijeća,
3.  Ivan Mesarov, član Općinskoga vijeća,
4.  Dario Ciganović, član Općinskoga vijeća,
5.  Marina Bušić, članica Općinskoga vijeća,
	 6.  Dražen Đuroci, član Općinskoga vijeća.

OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Andreja Vranić –  viši računovodstveni referent u Općini Novo Virje.
	  
ODSUTNI:

  1. Pero Čorba – potpredsjednik Općinskoga vijeća – opravdano,
  2. Željko Šadek, član Općinskoga vijeća – opravdano,
  3. Željkica Kapitanić, članica Općinskoga vijeća – opravdano,
  4. Vjekoslav Mesarov, član Općinskoga vijeća – opravdano,
  5. Franjo Marčinko. član Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 10,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 6 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:



DNEVNI RED

1. Rasprava o prijedlogu Proračuna Općine Novo Virje za 2021. godinu i projekcijama Proračuna za 2022. i  2023. godinu,
2. Donošenje Odluke o davanju prethodne suglasnosti na Obavijest o odabiru ponude za Rekonstrukciju dječjeg igrališta u Novom Virju,
3. Donošenje Odluke o davanju prethodne suglasnosti na Izmjene Statuta Javne vatrogasne postrojbe Đurđevac,
4. Razno.

Dnevni red je usvojen sa 6 glasova ZA.

Točka 1.

PREDSJEDNICA: Prelazimo na prvu točku dnevnog reda, a to je rasprava o prijedlogu Proračuna Općine Novo Virje za 2021. godinu i projekcijama Proračuna za 2022. i 2023. godinu.
Materijale ste primili zajedno sa pozivom za sjednicu.

OPĆINSKI NAČELNIK: Prijedlog proračuna koji ste primili prije 15. studenoga 2020. godine bio je manji za 170.000,00 kuna od ove verzije koju ste dobili u materijalima za ovo vijeće.
Djelatnici su uočili da je potrebno u proračunu planirati i prihode od roditelja za boravak djece u vrtiću. U verziji proračuna koji ste primili prije 15. studenoga u proračunu smo imali planirano ono što ide sa našeg računa za vrtić, ali nismo imali i ono što roditelji daju kroz uplate za boravak djece u vrtiću. Pronašli smo i  uputu u kojoj to stoji te isto ugradili u ovu verziju proračuna.  Isto bude i sa izmjenama proračuna.
Prihodi proračuna su 6.309.052,37 kuna, a isto tako i rashodi. Što se tiče prihoda najzastupljeniji su prihodi od poreza u iznosu od 2.737.000,00 kuna. 
Do promjene prihoda od poreza na niže može doći iz dva razloga. Prvi razlog je korona kriza, a drugi su izmjene zakona o financiranju jedinica lokalne samouprave u čijem prijedlogu stoji da se fiskalno izravnanje više neće financirati od onih jedinica koje su iznadprosječne, već će to biti iz državnog proračuna.
Iz tih razloga smatram da bi mogli izgubiti dio prihoda, U prijedlogu proračuna predložio sam stavke kao i prošle godine, ali s rezervom da bi se to moglo promjeniti na niže.
Od pomoći planiramo 1.641.746,37 kuna, rentu u iznosu od 1.024.156,00 kuna te prihode od administrativnih pristojbi i pristojbi po posebnim propisima u iznosu od 905.150,00 kuna.
U odnosu na prošlu godinu razlika je u projektima koje planiramo provoditi u ovoj godini.
Prvi projekt je izgradnja mosne vage čija vrijednost prema projektantskom troškovniku iznosi 600.000,00 kuna. Drugi je asfaltiranje Ulice Trepčanska – Odvojak Lukanec čija vrijednost prema projektantskom troškovniku iznosi 800.000,00 kuna.
Što se tiče manjih projekata na prvo mjesto stavljam postavljanje mreže sa konstrukcijom na dječje igralište u Drenovici čija vrijednost je otprilike 30.000,00 kuna. Ravnatelj Osnovne škole Ferdinandovac je već nabavio mrežu, a mi ćemo konstrukciju.
Drugi projekt je asfaltiranje dječjeg igrališta u Crncu. Konzultirao sam se sa asfalterskim firmama i predložili su da se ne asfaltira po zimi budući asfalt ide u tankom sloju i da to neće biti dobro. Zbog toga imaju probleme i pri gradnji kružnog toka na ulazu u Đurđevac. To planiramo napraviti u svibnju 2021. godine dok se otvore asfaltne baze.
Za tu namjenu je planirano 80.000,00 kuna.
U proračun smo stavili i 40.000,00kuna za sufinanciranje nabave zvona za crkvu Svetog Josipa Radnika koje košta 8.190,00 eura, a već je postavljeno i zvoni. Općina bi sufinancirala dvije trećine cijene, a ostalo župljani.
U prijedlog proračuna stavio sam i 100.000,00 kuna za kapitalne donacije za dobrovoljna vatrogasna društva. Natječaji za financiranje nisu na vidiku pa sam stavio u proračun za svaki DVD da na svojim objektima poprave što im je važno. Otprilike trećina od tih sredstava bi išla svakom DVD-u. Na Medvedički bi trebalo promijeniti grijanje, na Drenovici ulazna vrata i prozore, dok bi u Crncu trebalo promijeniti dio krovišta gdje je trgovina.
100.000,00 kuna sam stavio na održavanje objekata općine. U društvenom domu bi trebali novi stolovi, trebalo bi popločiti ulaz i hodnik gdje je beton.
U općini bi trebalo promjeniti ulazna vrata, krovište pušta u nekim dijelovima, prozori su u lošem stanju. U planu je i nabava igrališta u Drenovici kraj zgrade općine. Za tu namjenu u proračunu je planirano 140.000,00 kuna. U planu je i nabava nove kosilice budući  postojeća više nije isplativa za održavanje. Za nabavu reciklažnog dvorišta planirano je 85. 000,00 kuna.

PREDSJEDNICA: Što je sa vagom na Medvedički?

OPĆINSKI NAČELNIK: To sam dogovorio, imamo od Inine bušotine kamen na raspolaganju, preselili bi ogradu na dijelu gdje je podest, njega bi pomaknuli prema cesti, ogradu koja je prema Molvama treba prepiliti i preseliti na stranu prema cesti.
Tada bi kamion stajao paralelno sa cestom.
Trebala bi zamjena terena, navoziti kamena, poravnati tako da kamion bude mogao na taj kamen, a ne na travu. Postojeći plato bi se proširio prema veterinarskom punktu.

PREDSJEDNICA: Čije je to zemljište?

OPĆINSKI NAČELNIK: Isto čija je i vaga. Najveći problem je dok se vrši utovar što je kamion na cesti.

DRAŽEN ĐUROCI: Osnovana je i registrirana nova udruga, ŠRK Drnić.
Budući sada imamo dva istovjetna društva moj prijedlog je da se postojeća sredstva rasporede na način da svakom društvu ide polovina sredstava. Drugi prijedlog je da novoosnovano društvo dobije koliko i ovo postojeće.

OPĆINSKI NAČELNIK: Primili smo dvije zamolbe za koje nisam znao što sa njima napraviti dok sam radio prijedlog proračuna. Jedno od njih je ŠRK Drnić, a drugo je zamolba Udruge Drava – Sava.
Ribolovni klub je registriran, ali još nije primljen u Zajednicu sportsko ribolovnih društava. U ovom trenutku oni ne mogu prodavati karte. Predsjednik je tražio 20.000,00 kuna za rad te udruge u 2021. godini. Smatram da je previše iz općinskog proračuna potrošiti 45.000,00 kuna za ribolovne klubove. Opet, s druge strane nebi bilo u redu niti uzeti postojećem klubu sredstva i dati ih novoosnovanom budući nemaju članova ili nisu iz Novog Virja.
Drugo je zamolba udruge Drava- Sava, do sada smo imali za tu udrugu planirano 5.000,00 kuna. Udruga traži da im se taj iznos poveća na 10.000,00 kuna sa obrazloženjem da su Općini uplatili 80.000,00 kuna poreza na dohodak i da je to prihod Općine Novo Virje. Dok mi je to rekao predsjednik bilo mi je čudno budući nismo osjetili to povećanje.
Iz tog razloga sam se raspitao i doznao da je udruga uplatila porez na dobit, ali ne u općinski već u državni proračun. Za 2021. godinu predložio sam da im se donira 5.000,00 kuna.

NENAD LUKIĆ: Osobno od tih ljudi nemam nikakvu korist.

OPĆINSKI NAČELNIK: Da li si ti član te udruge?

LUKIĆ NENAD: Jesam, ali ću se ispisati.

OPĆINSKI NAČELNIK: Ta udruga se sprema tužiti Općinu Molve, šteta što nema Čorba Pere koji kao predsjednik nadzornog odbora zna te detalje. Problem je oko izgradnje hale u Molvama. Ukoliko mi povećamo sredstva toj udruzi donacijom pitanje je da li će oni tim novcima platiti odvjetnika i tužiti Općinu Molve. Onda bude Općina Novo Virje dala sredstva da se tuži druga općina.

PREDSJEDNICA: Oni nisu dali obrazloženje za što bi njima konkretno trebala sredstva.

NENAD LUKIĆ: Mislim da to nema smisla.

DRAŽEN ĐUROCI: Slažem se da im se odobri 5.000,00 kuna, za više mislim da nema potrebe.

PREDSJEDNICA: To što su oni napisali to nama ne znači ništa, ne znamo o čemu se radi, trebalo je to bolje obrazložiti.

Nakon kratke rasprave svi su se složili da se za Udrugu Drava- Sava u proračunu za 2021. godinu osigura 5.000,00 kuna.

OPĆINSKI NAČELNIK: Što se tiče donacije za Ribički klub Drnić Novo Virje ne sviđa mi se prijedlog da se ŠRK-u Drava umanje sredstva koja dobivaju budući imaju odlične rezultate. Predložio bih da se novoosnovanom ribičkom društvu dodijeli iznos do 10.000,00 kuna.

DRAŽEN ĐUROCI: Slažem se da im se odobre sredstva za rad.

[bookmark: _GoBack]MIROSLAV LUKANEC: Natječaj za udruge u sportu se planira raspisivati tokom siječnja 2021. godine, pa ukoliko se tome društvu planiraju donirati neka sredstva u 2021. godini, za to treba osigurati sredstva.

PREDSJEDNICA: Svakoj udruzi treba dati potporu, ali je ključ da tu sudjeluju naši ljudi.
Svi vijećnici su se složili sa prijedlogom da se u proračunu za 2021. godinu osiguraju sredstva u iznosu od 10.000,00 kuna za ŠRK Drnić.

OPĆINSKI NAČELNIK: Zanima me što ako se zbog koronavirusa se ne budemo mogli održati sjednicu vijeća, a potrebno je donijeti proračun.

PREDSJEDNICA: Naći ćemo način da se proračun izglasa.

DARIO CIGANOVIĆ: Imam prijedlog za asfaltiranje klanaca na Medvedički i to prema Dragutinu Ferenčić i Mirku Varaždinec.

OPĆINSKI NAČELNIK: Može, ako se slažete ja već sad dogovorim geodete da ih snimaju te da riješimo imovinsko - pravne odnose. Možda bi se oni mogli i iduće godine riješiti. Geodeti koštaju oko 10.000,00 kuna po kilometru.
Imam još prijedloga za asfaltiranje. Na Medvedički ima klanac koji ide prema gospodinu Živko koji je u Njemačkoj, a i klanac koji ide prema Maričić Božidaru. Također postoje i dva klanca u Kingovu koje bi trebalo asfaltirati. Možemo se odmah dogovoriti za to, znači četiri klanca na Medvedički i dva u Kingovu. Prvo je potrebno riješiti imovinsko pravne odnose, a nakon toga ide izrada projektne dokumentacije. Kroz zimu to geodeti mogu riješiti. Sa prijedlogom načelnika svi su se složili.

Točka 2.

PREDSJEDNICA: Prelazimo na drugu točku dnevnog reda, a to je donošenje  Odluke o davanju prethodne suglasnosti na Obavijest o odabiru ponude za rekonstrukciju dječjeg igrališta u Novom Virju.
Materijale ste primili zajedno sa pozivom za sjednicu.

Dajem riječ pročelniku.

MIROSLAV LUKANEC: Radi se o nabavi dva igrala za dječje igralište u Drenovici pokraj zgrade općine. Proveden je postupak jednostavne nabave preko Agroneta, bilo je pet ponuditelja. Ponuditelji su bili tvrtke Regoč, Stribor, Park Life, Niveto i Kova. Od pet zaprimljenih ponuda dvije nisu zadovoljile kriterije i to Niveto i Kova.
Preostale tri ponude, Stribor, Regoč i Park Life su bile prihvatljive te je između njih izabrana najpovoljnija prema kriteriju najniže cijene uz zadovoljavanje svih ostalih uvjeta natječaja. Tražili smo i mišljenje projektanta. Ponuda tvrtke Stribor Oprema d.o.o., Kopačevo – Bilje bila je najpovoljnija sa cijenom od 102.500,00 kuna sa PDV-om.

MARINA BUŠIĆ: Zanima me od koga je bila igračka koju smo nabavljali za dječji vrtić Bregunica.

OPĆINSKI NAČELNIK: Tu smo igračku nabavili od tvrtke Regoč, ali onda je igračku plaćala Općina Novo Virje, financirana je općinskim novcem, a ovo ide preko LAG-a Podravina te je financirana sredstvima iz EU fondova, pa su drugi kriteriji.

PREDSJEDNICA: Zahvaljujem, otvaram raspravu. 

Budući da se nitko više nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o davanju prethodne suglasnosti na Obavijest o odabiru ponude za rekonstrukciju dječjeg igrališta u Novom Virju

Točka 3.

PREDSJEDNICA: Prelazimo na treću točku dnevnog reda, a to je donošenje Odluke o davanju prethodne suglasnosti na Izmjene Statuta Javne vatrogasne postrojbe Đurđevac.

Materijale ste primili zajedno sa pozivom za sjednicu.

Načelnik kao predlagatelj ima riječ.

OPĆINSKI NAČELNIK: Mijenjao se Zakon o vatrogastvu i sve Javne vatrogasne postrojbe trebaju mijenjati svoj Statut. Izmjene su pobrojane u prijedlogu, prepisano je iz zakona.
Općina Novo Virje ima udio u vlasništvu Javne vatrogasne postrojbe od 0,81%. Trebamo donijeti ovu odluku. Glavnu riječ tu ima grad Đurđevac koji ima najviše vlasništva.
Nama je najvažnije da ako bude požar da oni dođu na intervenciju.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o davanju prethodne suglasnosti na na Izmjene Statuta Javne vatrogasne postrojbe Đurđevac

Točka 4.

PREDSJEDNICA: Ima li itko išta kazati pod točkom razno?

DARIO CIGANOVIĆ: Zanima me vezano za donošenje prostornog plana, da li bude moguće u postupku izmjena proširiti građevinsko zemljište?

OPĆINSKI NAČELNIK: Bude moguće. Izmjene prostornog plana bude nam izrađivao Zavod za prostorno uređenje Koprivničko-križevačke županije gdje smo rezervirali svoje mjesto. Prije toga rade nam Izvješće o stanju u prostoru. U tijeku izrade bude došlo vrijeme kada svatko bude mogao dati svoje prijedloge. Ima pet do šest ljudi koji su već pitali za proširenje građevinskog zemljišta. Isto tako imamo i prijedlog Stjepana Ciganovića vezano za stavljanje hrastova u Širinama pod zaštitu, te protupožarni zidovi.






Zahvaljujem svima i pozdravljam Vas do idući puta.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 11,00 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić





















 








